open-index/open-wikipedia-markdown huggingface dataset:
भारतीय लोकसंगीत

**भारतीय लोकसंगीत** भी भारतीय संस्कृति की भांति अत्यन्त विविधतापूर्ण है। पूरे भारत में लोकसंगीत के अनेक रूप विद्यमान हैं, जैसे भांगड़ा, लावणी, डंडिया, [राजस्थानी आदि।

==विविध रूप==
*[आन्ध्र प्रदेश: मदिगा दप्पू, माला जमिदिका
*असम: बिहूगीत, टोकरीगीत, कामरूपी लोकगीत, गोलपरिया लोकगीत
*छत्तीसगढ़: पण्डवानी
*बंगाल: बाऊल, भटियाली
*गुजरात : गरबा, दोहा
*कर्नाटक : भावगीते
*महाराष्ट्र : भावगीते, लावणी, पोवादा, भजन, कीर्तन, प्रवचन, भक्तिगीत, भरुद, गोन्धाल, ललित, अभंग, तुम्बादी
*ओड़ीसा : ओड़िसी, सम्भलपुरी
*पंजाब : महिया

श्रेणी:भारतीय संगीत
किटा पर्वत

**किटा पर्वत** (北岳 किता-डेक) जापान के यमानाशी प्रान्त, "दक्षिणी एल्प्स" (南アルプス मिनमी-अरुमुसू) में, अकीशी पर्वत की एक पर्वत चोटी हैं। यह फ़ूजी पर्वत (फ़ूजीयामा) के बाद जापान का दूसरा सबसे ऊंचा पर्वत हैं, और इसे "दक्षिणी एल्प्स का राजा" के रूप में जाना जाता हैं। यह जापान के 100 प्रसिद्ध पर्वतों में शामिल हैं। यह मिनामी एल्प्स नेशनल पार्क में मिनामी-एल्प्स शहर के पास स्थित हैं।

## नाम की उत्पत्ति
किटा पर्वत, ऐनो पर्वत और नोतोरी पर्वत, अकीशी पर्वतमाला के मुख्य चोटियाँ हैं। ये तीन पहाड़ एक साथ मिलकर "शिरीन-सानजन" (白根三山) कहलाते है, जिसका अर्थ "तीन श्वेत चोटियाँ" होता हैं। किटा पर्वत नाम का शाब्दिक अर्थ "उत्तरी शिखर" हैं, क्योकि तीन पहाड़ों में यह उत्तरी भाग में स्थित हैं।

## भूगोल
पहाड़ के पूर्वी हिस्से में किता-डेक बटटेस (北岳バットレス) एक 600 मीटर (1,969 फुट) लंबा चट्टान हैं। नाकाशीरे पर्वत (中白峰山) और कुसासुबेरी (草すべり) से होते हुए मीरमिताटा (右俣) और इसकें साथ-साथ शिरीनेओ (白根御池) तालाब की उत्तरी दिशा में अल्पाइन पेड़ों के कतार दिखाई देते हैं। चोटी के निकट स्थित मैदान में पौधों के बड़े समूह देखा जा सकता हैं। इस पर्वत  में पेड़ों की कलाईन्हेंमम होंडोज़ेन्स (キタダケソウ) प्रजाति पाई जाती है।

## आरोहण
किटा पर्वत के आसपास का पर्वत क्षेत्र जापान में सबसे लोकप्रिय हैं, इसका लोकप्रियता में यारी पर्वत और होटाका पर्वत क्षेत्र के बाद दूसरा स्थान हैं। चढ़ाई के लिए पूर्व के ओर से हिरागारा (広河原)  और पश्चिम में रयोमाता (両俣) बिंदु है; हालांकि, अधिकांश लोग हिरोगावा से चढ़ना पसंद करते हैं, क्योंकि यहाँ सुविधाएं बेहतर हैं। शीर्ष के निकट दो पर्वत झोंपड़ी हैं जो 150 लोगों के लिए आवास प्रदान करती हैं, और आसपास कैम्प के लिये मैदान की सुविधा भी उपलब्ध हैं। 

किटा पर्वत के शिखर तक के लिये तीन मुख्य मार्ग हैं। पहला हिरोगावारा से शुरू होता हैं, और ओकनबाजावा नदी (大樺沢) के माध्यम से होते हुए, ऊपर दाईकेकेकी घाटी (雪渓)कि ओर जाता हैं।
दुसरा मार्ग नदी घाटी को पहले ही छोड़ शिरिएओइक-कुसबुबेरी जंगल कि ओर निकल जाता हैं। तीसरे रास्ता रोयोमता से शुरू नकाशीरनेज़ावा (中白根沢) से होते हुए पहाड़ की चोटी तक जाता हैं।

## चित्र


File:kitadake.jpg
File:Kitadake buttress.jpg|किता-डेक बटटेस
File:Two_signboards_of_the_Kita_dake.jpg|दो साइन बोर्ड जो नए और पुराने उन्नयन का संकेत देते हैं।
File:Callianthemum hondoense 01.jpg|


## इन्हें भी देखें
* फ़ूजी पर्वत
## सन्दर्भ

## बाहरी कड़ियाँ
* स्थलाकृतिक नक्शा (1:25,000)
श्रेणी:जापान के पर्वत
श्रेणी:जापान की स्थलाकृतियाँ
ऐनो पर्वत

**ऐनो पर्वत** (間ノ岳 ऐनो-डेक) जापान के यमानाशी प्रान्त, "दक्षिणी एल्प्स" (南アルプス मिनमी-अरुमुसू) में, अकीशी पर्वत की एक पर्वत चोटी हैं। 

3,189 मीटर (10,463 फीट) ऊचाई के साथ, यह जापान की चौथी सबसे ऊंची शिखर और अकीशी पर्वत में दूसरा सबसे ऊंचा स्थान है।
इसकी चोटी, शिओजू प्रीफेक्चर में एओई-कु और शिज़ुका की सीमा पर और यमानशी प्रांत में मिनामी-एल्प्स की सीमा पर स्थित है। 

यह जापान के 100 प्रसिद्ध पर्वतों में शामिल हैं।

## अवस्थिति
अकिशि पर्वतमाला में, ऐनो पर्वत, पर्वतमाला के सबसे ऊंचे शिखर किटा पर्वत के लगभग 3 किमी (2 मील) दक्षिण में स्थित है। दक्षिण में नोतोरी पर्वत (農鳥岳) के साथ मिल कर ये तीन पहाड़ों को "शिरीन-सानजन" (白根三山) के रूप में जाना जा सकता है। 
शिखर का पुर्वी भाग होसोजावा कार (細沢カール) की ओर फैला हुआ है।

## भूगोल
ऐनो पर्वत में, ज्यादातर शिरीन-सानजन की ही तरह, अल्पाइन पौधे प्रचुर मात्रा में हैं। शिखर के पड़ोस में चट्टानों का प्रभुत्व है, यहाँ कुछ ही पौधे जीवित रह सके हैं। यह माना जाता है कि शिखर के आसपास होते भूस्खलन ने रैखिक कन्दराओं के विकास को प्रेरित किया हैं। इस तरह के भूस्खलन को ध्यान में रखते हुए, ऐनो पर्वत अपने वर्तमान ऊंचाई की तुलना में अतीत में दर्जनों मीटर अधिक लम्बा हो सकता हैं। यह पिछले हिमयुग के दौरान जापान का सबसे ऊंचा पर्वत हो सकता हैं। उसी समय, फ़ूजी पर्वत अपनी वर्तमान ऊंचाई तक नहीं पहुंच पाया था, और दूसरी और तीसरी ऊची पर्वत (किटा पर्वत और होटाका पर्वत) वर्तमान में इससे केवल 4 और 1 क्रमशः मीटर ही लम्बे हैं।

भले ही ऐनो पर्वत, किटा पर्वत की ऊंचाई, इसके आकार और आयाम में तक नहीं पहुंच पाया हो, परन्तु दोनों का द्रव्यमान समान है।

## पर्वतारोहण
ऐनो पर्वत, किटा पर्वत और नोटोरी पर्वत के बीच के यात्रा मार्ग पर स्थित है। 

नोतोरी झोपड़ी (農鳥小屋)इसके निकटतम अल्पाइन झोपड़ी है, जो कि निशिनोतोरी पर्वत (西農鳥岳) के नीचे स्थित दक्षिण में काठी पर स्थित है।

## चित्र

File:04_Ainodake_from_Happonbanokashira_2001-10-3.jpg|सर्दियों में ऐनो पर्वत का दृश्य
File:Mount_Aino_fom_Mount_NishiNoutori_1994-8-6.jpg|ऐनो पर्वतनोतोरी पर्वत से
File:Kitadake_and_Ainodake_from_Senjogatake_1999-7-25.jpg|ऐनो पर्वत और किटा पर्वतसेंजो पर्वत से
File:Abearkuradake_from_siomidake_2002_8_20.jpg|Akaishi Mountainsशिओमी पर्वत से
File:Mt.Aino_from_Yashajin_Pass.jpg|यामानाशी प्रान्त, यशशिंद पास, से दृश्य

## इन्हें भी देखें
* मिनामी एल्प्स नेशनल पार्क
* जापान के पर्वत और पहड़ियों की सूची
## सन्दर्भ

## बाहरी कड़ियाँ
* स्थलाकृतिक नक्शा (1:25,000)
श्रेणी:जापान के पर्वत
श्रेणी:जापान की स्थलाकृतियाँ
श्रेणी:एशिया के पर्वत
पंचायत राज राजकीय महिला महाविद्यालय, इटावा

**राजकीय महिला स्नातकोत्तर महाविद्यालय, इटावा**, उत्तर प्रदेश के इटावा शहर में स्थित एकमात्र राजकीय महिला स्नातकोत्तर महाविद्यालय है। यहां बीए, बीकॉम और एमए (हिंदी, समाजशास्त्र और अर्थशास्त्र) पाठ्यक्रम की पढ़ाई होती है। यह महाविद्यालय कानपुर के छत्रपति शाहू जी महाराज विश्वविद्यालय से सम्बद्ध है। वर्तमान में डॉ श्यामपाल सिंह इस महाविद्यालय के प्राचार्य हैं। मुख्य शास्ता का दायित्व डॉ अजय दुबे के पास है।
वर्तमान में इस महाविद्यालय में हिन्दी में डॉ रमाकान्त राय और डॉ अमित कुमार कार्यरत हैं। अर्थशास्त्र में डॉ श्यामपाल सिंह और श्री श्यामदेव यादव, समाजशास्त्र में डॉ चंद्रप्रभा और डॉ अनुपम सिंह, शारीरिक शिक्षा में डॉ अजय दुबे, संस्कृत में डॉ दुर्गेशलता, अंग्रेजी में डॉ रेखा और वाणिज्य में डॉ सपना वर्मा और डॉ श्वेता तथा गृह विज्ञान में डॉ डौली रानी कार्यरत हैं। कार्यालय अधीक्षक श्री विनीत कुमार और कनिष्ठ सहायक श्री अतुल सिंह भदौरिया, कार्यालय सहायक श्री इकलेश सिंह और श्री मान सिंह हैं। कम्प्यूटर का प्रभार श्री जितेन्द्र कुमार के पास है।

पंचायत राज राजकीय महिला स्नातकोत्तर महाविद्यालय, इटावा में अब शोध केंद्र बन गया है और डॉ रमाकान्त राय के निर्देशन में शोधार्थी अध्ययनरत हैं। डॉ रमाकान्त राय छत्रपति शाहूजी महाराज विश्वविद्यालय, कानपुर से प्रदत्त सी वी रमन शोध परियोजना के अंतर्गत राष्ट्रभाषा हिन्दी और पंडित दीन दयाल उपाध्याय का भाषा चिन्तन विषय पर लघु शोध परियोजना पर कार्यरत हैं।

## सन्दर्भ
1. https://gdcetawah.org/
निक्को राष्ट्रीय उद्यान

**निक्को नेशनल पार्क** (, ) कांटो क्षेत्र का एक राष्ट्रीय उद्यान हैं, जो जापान के होन्शू मुख्य द्वीप पर स्थित हैं। पार्क चार प्रान्तों में फैला हुआ हैं: टोचिइ, गनमा, फुकुशिमा, और निगाटा, और इसें 1934 में स्थापित किया गया था।

## इतिहास
निक्को राष्ट्रीय उद्यान की स्थापना 20वीं सदी की शुरुआत में हुई थी। 1911 में जापानी प्रशासन ने इसे एक शाही उद्यान (帝国公園) का दर्जा दिया था। 1931 में राष्ट्रीय उद्यान कानून पारित किया गया, और 1934 में निक्को राष्ट्रीय उद्यान की स्थापना की गई। पार्क का विस्तार 20वीं शताब्दी में किया गया। ओज़ राष्ट्रीय उद्यान पहले निक्को राष्ट्रीय उद्यान का हिस्सा था, लेकिन 2007 में इसे अलग कर एक राष्ट्रीय पार्क बना दिया गया।

## विवरण
यह उद्यान जापान में सबसे सुंदर स्थलों में से एक माना जाता हैं, और एक लोकप्रिय पर्यटन स्थल है। इसके अद्भुत दृश्यों के अलावा, उद्यान अपने ऐतिहासिक बौद्ध मंदिरों और शिंताओ तीर्थस्थानों के लिए उल्लेखनीय है, विशेषकर "निक्को तोशो-गु" और "रीन्नो-जी"। इन्हें यूनेस्को की विश्व धरोहर स्थल में "निक्को के मंदिर और तीर्थस्थानों" के तौर पर नामित किया गया है।

उद्यान में नि:शुल्क प्रवेश है, और इसे तीन क्षेत्रों में विभाजित किया गया है, जैसे निक्को, किनुगावा/कुरिमा और नसुकाशी/शीओबाड़ा।

## उल्लेखनीय जगह
* निक्को तोशो-गु - निक्को, टोचिगी प्रान्त में स्थित एक शिन्तो तीर्थ। 
* रीन्नो-जी - एक बौद्ध मंदिर, निक्को।
* चुजेंजी झील - 11.62 वर्ग किलोमीटर (4.49 वर्ग मील) का एक प्राकृतिक झील, निक्को।
* केगन जलप्रपात - 97 मीटर (318 फीट), जापान के तीन उच्चतम झरने में से एक।
* रयुजू जलप्रपात - 60 मीटर (200 फीट), एक सुंदर जुड़वां झरने।
* नांताई पर्वत - 2,486 मीटर (8,156 फीट), चुजेंजी झील के ऊपर स्थित।
* निक्को-शिरीन पर्वत - 2,578 मीटर (8,458 फीट), एक ढाल ज्वालामुखी।

## वनस्पति
निक्को राष्ट्रीय उद्यान, पौधों और पेड़ों की कई प्रजातियों के लिए प्रसिद्ध हैं, जिसमें मिज़ू-बशो, सफेद देवदार गोभी, ओजेगाहारा मार्शलैंड, मेपल, देवदार, और सुजी के लंबे पेड़ शामिल हैं। जापानी देवदार, निक्कों के चारों ओर सड़कों के किनारों पर लगे हुए हैं।

## जीव-जन्तु
यह क्षेत्र विभिन्न भूगोल और वनस्पतिकी के कारण यहाँ वनस्पतियों और जीवों की एक बहुत विस्तृत विविधता देखने को मिलती हैं। जानवरों में, बड़े और छोटे स्तनपायी जंगल में रहते हैं। उनमें से, जापानी सिका हिरण और जापानी बन्दरों की संख्या अधिक हैं।

## मनोरंजन
निक्को राष्ट्रीय उद्यान, लंबी पैदल यात्रा, स्कीइंग, कैंपिंग, गोल्फिंग और कई ऐतिहासिक गर्म पानी के झरने के लिए एक लोकप्रिय गंतव्य है। कुज़ेंजी झील के पास निक्को और ओकुनिको क्षेत्र, विशेष रूप से, अपने सुंदर शरदऋतु रंग (कोयो) के लिए प्रसिद्ध हैं।

## इन्हें भी देखें
* जापान के राष्ट्रीय उद्यानों की सूची

## बाहरी कड़ियाँ
* जापान पर्यावरण मंत्रालय: निक्को राष्ट्रीय उद्यान
* 日光国立公園
## सन्दर्भ

श्रेणी:जापान के राष्ट्रीय उद्यान
वी आर कृष्ण अय्यर

**न्यायमूर्ति वी आर कृष्ण अय्यर** (15 नवम्बर 1915 &ndash; 4 दिसम्बर 2014) भारत के एक न्यायधीश थे।  1970 के दशक में वो लगभग सात वर्ष तक वे सर्वोच्च न्यायालय के न्यायाधीश रहे। सर्वोच्च न्यायालय में अपने कार्यकाल में उन्होने देश के सबसे बड़े न्यायालय तक आम आदमी की पहुँच को सुलभ बनाया। उन्होने भारतीय दण्ड विधान में बहुत से सुधार किए तथा जेल एवं पुलिस में साहसिक परिवर्तन किए। उन्होंने विचाराधीन क़ैदियों के हित में 'जेल नहीं ज़मानत ही नियम है' का निर्णय दिया था।

उन्होंने अपने समय में सर्वोच्च न्यायालय के इतिहास के सबसे ऐतिहासिक निर्णय दिये थे। उन्होंने तत्कालीन प्रधानमंत्री इंदिरा गांधी की अपील तक ठुकरा दी थी, जो इलाहाबाद उच्च न्यायालय के निर्णय के विरुद्ध की गई थी।

वे केरल की ईएमएस नम्बूदरीपाद के नेतृत्व वाली कम्युनिस्ट पार्टी की सरकार में कानून मंत्री रहे थे। मंत्री के रूप में उन्होंने केरल में 1950 के दशक में भूमि सुधार क़ानून लागू किए थे।

## जीवन परिचय
अय्यर का जन्म 1914 में केरल में हुआ था।

वह केरल में 1952 में मद्रास विधानसभा के भी सदस्य बने तथा 1957 में नब्बूरिपाद मंत्रिमंडल में कानून मंत्री भी बने। 1959 से दोबारा वकालत शुरू करने के बाद वह 1968 में केरल उच्च न्यायालय के न्यायाधीश बने तथा 17 जुलाई 1973 को उच्चतम न्यायालय में न्यायमूर्ति बने। वह 14 नवंबर 1980 को सेवानिवृत्त हुए। वह 1971 में 19 75 तक विधि आयोग के सदस्य भी बने। 1987 में वह राष्ट्रपति के चुनाव में कांग्रेस के प्रत्याशी आर वेकटरामन के विरुद्ध प्रत्याशी भी थे। उन्होंने 70 पुस्तकें भी लिखी थी। उन्होंने अपनी आत्मकथा *वांडरिंग इन मेनी वर्ल्ड्स* भी लिखी थी।

श्रेणी:भारतीय न्यायाधीश
पवन शर्मा

**पवन शर्मा** भारतीय जनता पार्टी से सम्बन्धित राजनीतिज्ञ हैं। बाल्यकाल से ही राष्ट्रीय स्वयंसेवक संघ के प्रति समर्पित संवाहक/प्रचारक तथा भारत की राजधानी पश्चिमी दिल्ली के उत्तम नगर विधान सभा क्षेत्र से 2013 में विधायक रह चुके हैं।

## प्रारम्भिक तथा व्यक्तिगत जीवन
पवन शर्मा का जन्म 12 दिसम्बर, 1959 में हरियाणा के नामक कस्बे के एक मध्यम परिवार में स्व श्री आर0 डी0 शर्मा के घर में हुआ। उनकी प्रारम्भिक शिक्षा-दीक्षा हरियाणा में ही हुयी।

## राष्ट्रीय स्वयंसेवक संघ के प्रति समर्पितता
पिता के राष्ट्रीय स्वयंसेवक संघ में समर्पितता को देखते हुए बाल्यकाल से राष्ट्रीय स्वयंसेवक संघ के प्रति रुझान पैदा हो गया था। आपातकाल के दौरान पिता के जेल चले जाने तथा पदासीन सरकार की अमानवीय प्रताड़ना को देखते हुये, उन्होंने आजीवन ब्रह्मचर्य का पालन करने के साथ-साथ हमेशा के लिये स्वयं को राष्ट्रीय स्वयंसेवक संघ में समर्पित कर दिया।  

## राजनैतिक जीवन का प्रारम्भ
इनके राजनैतिक जीवन का प्रारम्भ 1989 में दिल्ली से हुआ। यहीं से इनके राजनैतिक जीवन का पदार्पण हुआ था।

## राजनैतिक जीवन
भारत की राजधानी दिल्ली के उत्तम नगर विधान सभा क्षेत्र से 2013 में विधायक रह चुके हैं। 

## सामाजिक जीवन
राजनैतिक गतिविधियों के अतिरिक्त सामाजिक विषयों पर भी पवन शर्मा का बचपन से योगदान रहा है और रहता है।  

## पुरस्कार व सम्मान

## सन्दर्भ

श्रेणी:राष्ट्रीय स्वयंसेवक संघ
श्रेणी:भारतीय जनता पार्टी के राजनीतिज्ञ
श्रेणी:भारतीय राजनीतिज्ञ
श्रेणी:भारतीय जनता पार्टी
आधम ख़ान का मकबरा

**आधम ख़ान का मकबरा** (English:Adham Khan's Tomb,उर्दू: ادھم خان کا مزار, बांग्ला: আধম খানের সমাধি) 16वीं सदी की एक इमारत है। इस मकबरे में मुगल बादशाह अकबर के एक सिपहसालार आधम ख़ान को दफनाया गया था। आधम खान अकबर की धाय मां महम अनघा का छोटा पुत्र होने के नाते रिश्ते में अकबर का दूध भाई था। अकबर का चहेता होने के नाते आधम ख़ान को बेहद ताकतवर सिपहसालार था। लेकिन अकबर के दूसरे सिपहसालार अतगा खान की हत्या कर देने के बाद अकबर ने इस ज़ुर्म पर मौत की सजा सुनाते हुए आधम खान को आगरा किले की दीवार से सिर के बल नीचे फेंक देने का हुक्म दे दिया।  

यह मकबरा दक्षिणी दिल्ली के महरौली इलाके में स्थित है। इसका निर्माण अकबर द्वारा 1561 में करवाया गया। 
## ''इतिहास''

आधम ख़ान अकबर की धाय मां का पुत्र और मुगल फौज का एक सिपहसालार था। महाराजा मान सिंह 
से आधम खान की बेटी बीबी मुबारक का विवाह भी हुआ था।अकबर के वजीर-ए-आज़म अतगा ख़ान के साथ दुश्मनी के चलते आधम खान ने उसकी हत्या कर दी। जिसके बाद क्रोध में अकबर ने आधम ख़ान को आगरा किले की दीवार से सिर के बल फेंक देने का आदेश दे दिया जिससे आधम ख़ान की मौत हो गई। आधम की मौत के चालीसवें दिन ग़म के मारे उसकी मां महम अनघा की भी मौत हो गई। मां बेटे दोनों को महरौली में बने इसी मकबरे में दफनाया गया। मकबरे का निर्माण अकबर ने करवाया। इतिहासकारों का मानना है कि ये मकबरा जानबूझकर लोधी वंश की इमारतों की अष्टकोणीय शैली में बनवाया गया। शायद ऐसा आधम को गद्दार करार देने के लिए किया गया। क्योंकि मुग़लों की नज़र में लोदी सुल्तान गद्दार थे। 

1830 में बंगाल सिविल सेवा के एक अंग्रेज अफसर ब्लेक ने इस मकबरे को अपना निवास स्थल बना लिया और मकबरे के बीचोबीच अपने डाइनिंग हॉल तक रास्ता साफ करने के लिए इसके अंदर बनी कब्रों को हटा दिया। हालांकि उस अफसर की जल्द ही मौत हो गई लेकिन लंबे समय तक ये मकबरा अंग्रेज अफसरों के लिए अतिथिगृह बना रहा। बाद के दिनों में कुछ समय तक इस मकबरे को पुलिस थाने और बाद में डाकघर के रूप में भी इस्तेमाल किया गया। लेकिन ब्रिटिश वायसराय लॉर्ड कर्ज़न के आदेश के बाद इस मकबरे को खाली करके कब्रों का पुनर्निर्माण किया गया। 

## स्थापत्य
यह मकबरा दक्षिणी दिल्ली के लालकोट की दीवार पर बने एक चबूतरे पर बना है। इस अष्टकोणीय इमारत के ऊपर गुंबज को 14वीं सदी के लोधी और सैयद वंश की इमारतों की शैली में बनाया गया है। मकबरे में चारों तरफ मेहराबदार बरामदे बने हैं। प्रत्येक बरामदे में तीन दरवाजे प्रवेश द्वार बने हैं। 

## सन्दर्भ

## बाहरी कड़ियाँ

श्रेणी:मुगल वास्तुकला
श्रेणी:दिल्ली की इमारतें
फोटोग्राममिति

फोटोग्राफ लेकर उसकी सहायता से मापन करना **फोटोग्राममिति** (Photogrammetry) कहलाता है। इसकी सहायता से सतह पर स्थित बिन्दुओं की स्थिति (निर्देशांक) की गणना की जा सकती है। फोटोग्राममिति उतना ही पुराना है जितना आधुनिक फोटोग्राफी, अर्थात १९वीं शताब्दी का मध्यकल। एक सरल उदाहरण के तौर पर, फोटोग्राफिक छबि के समतल (photographic image plane) के समान्तर स्थित किसी समतल पर स्थित दो बिन्दुओं का फोटो लेकर और फोटो में उनके बीच की दूरी मापकर उन बिन्दुओं के बीच की दूरी की गणना की जा सकती है। इसके लिये फोटो का पैमाना (स्केल) ज्ञात होना चाहिये।

## सन्दर्भ

## इन्हें भी देखें
*सर्वेक्षण
*भूगणित
*सुदूर संवेदन
*अनेक छबियों से त्रिविम छबि बनाना
*फोटोग्राममिति सॉफ्टवेयरों की तुलना

श्रेणी:फोटोग्राममिति
सुखोई एसयू-80

**सुखोई एसयू-80 (Sukhoi Su-80)** (पूर्व में सुखोई एस-80 के रूप में जाना जाता है) एक रूसी दो टर्बोप्रॉप, दो बूम, छोटा टेकऑफ़ और लैंडिंग वाला परिवहन विमान है।

## डिजाइन और विकास
1980 के दशक के अंत में एसयू-80 कार्यक्रम को प्रारंभ करना था, लेकिन धन की कमी के कारण इसे कई सालों तक स्थगित कर दिया गया था। संयुक्त फ्रेट/यात्री एसयू-80जीपी का एक प्रोटोटाइप बनाया गया था और इसकी पहली उड़ान 1998 की शुरुआत के लिए योजना बनाई गई थी। लेकिन कार्यक्रम मे फिर से देरी हुई थी। प्रोटोटाइप की पहली उड़ान मॉस्को में 2001 एमएक्स मे हुई थी। 

4 सितंबर 2001 को, इगोर वोटिन्ज्यू ने अपनी पहली उड़ान पर प्रोटोटाइप, 82911 से शुरुआत की। 2006 की शुरुआत में, एसयू-80 का उत्पादन कोमस्मोल्स्क-ऑन-अमूर में कोमस्मोल्स्क-ऑन-अमूर विमान प्लांट फैक्ट्री में शुरू किया गया था।

टर्बोप्रॉप ट्रांसपोर्टर सुखोई एसयू-80 का पहला मॉडल 46वें पेरिस इंटरनेशनल एयर एंड स्पेस शो, 2005 में दिखाया गया था। यह विमान सुखोइ ओईबी द्वारा विकसित किया गया है और "कोमस्मोल्स्क/अमूर" में "कोनवर्सिजा" प्रोग्राम के तहत विमान का कारखाना बनाया गया है। इस विमान को एन-24/26, एन-28 और याक-40 को बदलने और एंटोनोव एन-38 के साथ प्रतिस्पर्धा करने के लिए बनाया गया है।

स्लीक हुल्ल 30 यात्रियों के लिए जगह प्रदान करता है, और एक "बीवर-टेल" कार्गो रैंप फ़्यूज़ल के पीछे स्थित है, जो कार्गो के आसान लोडिंग और उतारने की अनुमति देता है।

## आपरेशनल इतिहास

दूसरे उत्पादन बैच के आठ विमान ग्राहकों को डिलीवरी के लिए रखे गए हैं। जो पहले से निश्चित थे।

### वाणिज्यिक ऑर्डर
ब्लोगोवेचेनस्क एयरलाइंस, चुकोत्ताविया, डालावाया, पेट्रोपावलोवस्क-कामचत्स्की एयर एंटरप्राइज, और पोलर एयरलाइंस ने सभी प्रकार के प्राप्ति के लिए प्रारंभिक समझौतों पर हस्ताक्षर किए हैं।
इन सभी मे कोमस्मोल्स्क-ऑन-अमूर विमान फैक्ट्री एयरलाइन की एसयू-80 के पहले ऑपरेटर होने की उम्मीद है।

### सैन्य ऑर्डर
कजाखस्तान सीमा सुरक्षा गार्ड ने 10 एसयू-80 के आदेश का आदेश दिया है, जबकि चीनी पीपुल्स लिबरेशन आर्मी वायु सेना, जॉर्डन वायु सेना, रॉयल मलेशियाई वायु सेना, इंडोनेशियाई वायु सेना और गणराज्य कोरिया वायु सेना सभी ने इसमे रुचि व्यक्त की है।

## निर्दिष्टीकरण (एसयू-80जीपी)

## इन्हें भी देखें
*सुखोई एसयू-57
*सुखोई एसयू-३०
*सुखोई सुपरजेट 100
*सुखोई/एचएएल एफजीएफए

## सन्दर्भ

श्रेणी:सुखोई विमान
श्रेणी:परिवहन विमान
श्रेणी:रूस के विमान
फोटोग्राममिति सॉफ्टवेयरों की तुलना

द्विमीय फोटोग्राफों से, अथवा विडियो से, ज्यामितीय सूचनाओं (जैसे दूरी, स्थिति (निर्देशांक) आदि) की गणना करना **[[फोटोग्राममिति]]** (Photogrammetry) कहलाता है।

## तुलना

## सन्दर्भ

श्रेणी:फोटोग्राममिति
श्रेणी:फोटो सॉफ्टवेयर
सीरियाई ईसाई

**सीरियाई ईसाई** (Syriac Christianity ;   / *mšiḥāiūṯā suryāiṯā*) एक पूर्वी ईसाई सम्प्रदाय है जो अपने धार्मिक कार्यों में सीरियाई भाषा का प्रयोग करता है। सीरियाई भाषा, मध्य अरामी (Aramaic language) भाषा की उपभाषा है। 

श्रेणी:ईसाई धर्म
रत्नसम्भव

right|thumb|300px|रत्नसम्भव
**रत्नसम्भव** (शाब्दिक अर्थ - 'रत्न से उत्पन्न') वज्रयान सम्प्रदाय के पाँच ध्यानी बुद्धों में से एक हैं। 

श्रेणी:बुद्ध
नेहरुआ कला

## नेहरुआ कला

*नेहरुआ कला*'
यह भारत देश के बिहार राज्य का गोपालगंज में पंचदेवरी प्रखण्ड में वसा एक गांव है! इस गांव में हिन्दु, मुस्लिम धर्म के लोग रहते है! यहां लगबभग २५० घर हैं, यहां भगवान शिव का एक विशाल सुन्दर मंदिर है, जो गांव के मध्य में स्थित है, तथा इसके पास में ही मां दुर्गे का एक मंदिर भि है, तथा गांव के उतर
अमोघसिद्धि

**अमोघसिद्धि**, वज्रयान बौद्ध धर्म के पाँच तथागतों में से एक हैं। 

श्रेणी:बुद्ध
पंचतथागत

वज्रयान बौद्ध धर्म में **पंचतथागत** (), तथा 'पंचजिन' (पांच विजेता), आदिबुद्ध के पाँच अवतारों एवं पांच गुणों के द्योतक हैं।  

## सन्दर्भ

## इन्हें भी देखें

श्रेणी:बुद्ध
अल-कराक

अल-कराक (अरबी: ﺍﻟﻜﺮﻙ ), जिसे, कराक या कारण के नाम से भी जाना जाता है , जॉर्डन में एक शहर है जो अपने क्रूसेडर महल, कराक किले के लिए जाना जाता है। महल इस क्षेत्र के तीन सबसे बड़े महल में से एक है, अन्य दो सीरिया में हैं। अल-कराक कराक प्रांत की राजधानी है।
अल-कराक प्राचीन राजा के राजमार्ग पर अम्मान के दक्षिण में 140 किलोमीटर (87 मील) निवास करता है। यह समुद्र तल से 1,000 मीटर (3,300 फीट) की पहाड़ी तट पर स्थित है और यह घाटी से तीन तरफ से घिरा है। अल-काराक के पास मृत सागर का एक दृश्य दिखाई देता है  इसकी इमारतों में 19वीं शताब्दी की ओटोमन अवधि है शहर एक त्रिकोणीय पठार पर बसा हुआ है,

## जनसांख्यिकी
2013 में अल-काराक की महानगर आबादी 68,800 थी, जो कारक प्रांत की कुल आबादी का 31.5% था। शहर की अधिकांश जनसंख्या मुसलमानों (75%) है और वहां एक महत्वपूर्ण ईसाई जनसंख्या (25%) भी है। सामान्य तौर पर, अल-काराक में ईसाइयों का प्रतिशत जॉर्डन में सबसे ऊंचा है।

## इन्हें भी देखें
* कारक किला

## सन्दर्भ

श्रेणी:जॉर्डन
राष्ट्रीय डेरी अनुसन्धान संसथान

**राष्ट्रीय डेयरी अनुसंधान संस्थान** (**NDRI**), करनाल भारत की प्रमुख डेयरी अनुसंधान संस्थान है . इस संस्थान को वर्ष 1989 में मानद विश्वविद्यालय दर्जा दिया  गया.

## इतिहास
राष्ट्रीय डेयरी अनुसंधान संस्थान, करनाल, मूल रूप से पशुपालन और डेयरी के शाही संस्थान के रूप में १९२३ में बैंगलोर में शुरू गया था है।  

१९३६ में इसका विस्तार किया गया था और इसका नाम नाम इम्पीरियल डेयरी संस्थान रखा गया. १९४७ में आजादी के बाद से यह राष्ट्रीय डेयरी अनुसंधान संस्थान के रूप में जाना जाने लगा. इसके बाद, १९५५ में, एन. डी. आर. आई. मुख्यालय करनाल में स्थानांतरित कर दिया गया था. बैंगलोर की सुविधाओं को दक्षिणी राज्यों के लिए एक क्षेत्रीय स्टेशन के रूप में बनाए रखा गया है 

१९७० में, अनुसंधान के क्षेत्र में प्रबंधन कार्य में अधिक से अधिक परिचालन स्वायत्तता प्रदान करने के लिए एन. डी. आर. आई. को भारतीय कृषि अनुसंधान परिषद के अंतर्गत लाया गया. 

१९८९ में,  मानव संसाधन विकास के लिए शैक्षणिक कार्यक्रम को और मजबूत करने के लिए संस्थान को  मानद विश्वविद्यालय के दर्जे से सम्मानित किया गया था .

१९९० में, "प्रथम", दुनिया के पहले आईवीएफ भैंस के बछड़े, के जन्म के साथ , एन. डी. आर. आई. एक महत्वपूर्ण मील के पत्थर पर पहुंच गया है।  

## एन. डी. आर. आई. में आयोजित कार्यक्रम
आँठवा दीक्षांत समारोह; ए. पी. जे. अब्दुल कलम जी का सन्देश.१३वां दीक्षांत समारोह; १४ फरवरी २०१५.कृषि विज्ञान सभा: २०१५

## पशु जैव प्रौद्योगिकी केंद्र की उपलब्धियां
* **प्रथम**: दुनिया में पहला आईवीएफ (इन विट्रो निषेचन में) भैंस  बना कर राष्ट्रीय डेयरी अनुसंधान संस्थान ने   विश्व ख्याति अर्जित कर ली है.
* **समरूप:** दुनिया की पहली क्लोन भैंस के बछड़े के साथ, भारत ने डॉली भेड़ का जवाब दिया था. लेकिन डॉली के विपरीत, सम्रूपा एक फेफड़ों के संक्रमण से पांच दिनों के बाद ही मर गयी.
* **पहला क्लोन बछड़ा**: फ़रवरी ६, २००९ को पहला क्लोन बछड़ा पैदा हुआ था; यह केवल छह दिन के लिए जिया  
* **गरिमा**: विश्व के दूसरे क्लोन भैंस के बछड़े का जन्म **उन्नत हाथ-गाइडेड क्लोनिंग तकनीक** के माध्यम से एन. डी. आर. आई. करनाल में ६ जून, २००९ को हुआ  था। 
* **Gamini**: अगस्त २२, २०१० में, एक बछड़ा क्लोन की भैंस 'गरिमा-2' उपनाम Gamini से पैदा हुआ था। 
* **श्रेष्ठ**: अगस्त २६, २०१० एक बछड़ा क्लोन की भैंस 'श्रेष्ठ' से पैदा हुआ था.
* **नूरी**: ९ मार्च २०१२, को विश्व की पहली पशमीना बकरी नूरी पैदा हुई . 
* **महिमा**: २५ जनवरी २०१३ में 1.51 बजे सामान्य प्रसव द्वारा क्लोन भैंस गरिमा ने एक महिला बछड़ा "महिमा" को जन्म दिया। दुनिया में, पहली बार क्लोन भैंसों के माध्यम से बछड़ा जन्मा। महिमा का वजन 32&#x20;किलो है,
* **स्वर्ण**: मार्च १८, २०१३, का एक क्लोन पुरुष भैंस 'स्वर्ण' पैदा हुआ; यह जिंदा है और स्वस्थ है।  
* **पूर्णिमा: **सितम्बर ६, २०१३, को एक क्लोन मादा भैंस 'पूर्णिमा' पैदा हुई 
* **Lalima**: २ मई, २०१४ को लालिमा "हाथ-गाइडेड क्लोनिंग तकनीक" के माध्यम से पैदा हुई थी.
* **Rajat**: "हाथ-गाइडेड क्लोनिंग तकनीक" के माध्यम से २३ जुलाई, २०१४ को 'रजत' नाम का एक बछड़ा पैदा किया गया था.

## सन्दर्भ

श्रेणी:भारत में अनुसंधान संस्थाएँ
यूडी एसएलएफ

*यूडी एसएलएफ*' एक बस मॉडल है

2015 में शुरू होने वाले बैंगलोर में काम करना शुरू कर दिया

## के बारे में
एसएलएफ से नामित किया गया है रों *s*emi *l*ow-*f*loor।  (संयोग से, बीआरटी से नामित किया गया है *b*us *r*apid *t*ransit। )
इसकी 36 सीटें हैं और डेन्सो एयर कंडीशनिंग है। 

GH8 इंजन 6 सिलेंडर 8 लीटर यूरो IV डीजल इंजन है (टर्बोचार्ज्ड और intercooled), और जेडएफ 6-स्पीड ऑटोमैटिक (2200rpm पर 230 अश्वशक्ति)। 

एंटी लॉक ब्रेक सिस्टम, डोर ब्रेक सिस्टम, तटस्थ बस स्टॉपिंग और 3-पॉइंट सीट बेल्ट स्थापित हैं। 

निर्माता है यूडी ट्रक।   प्रोटोटाइप का शरीर वोल्वो बसें भारत द्वारा किया गया था, लेकिन मुख्य मॉडल का शरीर वोल्वो / एस.एम. कन्नपा संयुक्त उद्यम संयंत्र द्वारा बनाया गया है। 

## इतिहास
2014 में, वोल्वो समूह ने यूडी बसें परियोजना शुरू की।   यूडी बसों में वोल्वो बसें शामिल हैं ,  और शहर बसों और कोच भी शामिल हैं  यूडी बसों का बाजार पहले भारत है , लेकिन यह अंत में अन्य एशियाई देश भी होगा। 

2015 में, यूडी एसएलएफ के प्रोटोटाइप पर चल शुरू किया गया था बैंगलोर महानगर परिवहन निगम में बैंगलोर।  

## सन्दर्भ

## इन्हें भी देखें
* यूडी ट्रकों
* यूडी बीआरटी
* वोल्वो बसें
* बेंगलोर महानगर परिवहन निगम

## बाहरी कड़ियाँ

* आधिकारिक वेबसाइट (अंग्रेजी)

श्रेणी:बस
वैरोचन

महात्मा बुद्ध के महापरिनिर्वाण (543 ईसा पूर्व) के पश्चात कुषाण राजवंश के शासक कनिष्क के समय चतुर्थ बौद्ध संगीति में बौद्ध धर्म दो प्रमुख संप्रदायों महायान और हीनयान संप्रदाय में विभक्त हो गया। पूर्व (600-1250 ई०) तक मध्यकाल आते-आते बौद्ध धर्म तीन प्रमुख संप्रदायों में विभक्त हो जाता है। जिसमे वज्रयान, कालचक्रयान, सहजयान में विभक्त हो गया। इसमें वज्रयान शाखा से तंत्रयान नामक संप्रदाय का उदय हुआ। इसी तंत्र यान नामक शाखा में प्रमुख तांत्रिक देवताओं की स्थापना हुई जिसमें ध्यानी बुध अमिताभ, ध्यानी बुद्ध विरोचन का उल्लेख मिलता है । गुहा समाज तंत्र नामक पुस्तक में वैरोचन के मुद्रा के विषय में कहा गया है कि वे श्वेत वर्ण  वाले हैं । अध्ध्ययावज्रसंग्रह नामक ग्रन्थ में वैरोचन का प्रतीक श्वेत चक्र बताया गया है । निष्पन्नयोगवालीवाली ग्रन्थ  में वैरोचन को  चतुर्मुख एवं अष्टभुज वाला कहा गया है।

## सन्दर्भ

श्रेणी:बुद्ध
कुठीबाड़ी, शिलईदहा

**शिलईदहा कुठीबाड़ी** बांग्लादेश के कुश्तिया जिले मेें एक प्रसिद्ध पर्यटन स्थल है। कुठीबाड़ी का निर्माण द्वारकानाथ टैगोर ने करवाया था। रवीन्द्रनाथ टैगोर ने यहां अपने जीवन का महत्वपूर्ण समय बिताया और साहित्य रचना की। यहीं रहकर उन्होंने अपनी रचना गीतांजलि का अंगरेजी अनुवाद किया जिसे नोबल पुरस्कार से सम्मानित किया गया।  

## इतिहास

1890 में द्वारकानाथ टैगोर ने शिलईदहा की जागीर की देखरेख के लिए निवास स्थान के रूप में यहां एक कोठी का निर्माण करवाया। 1890 से 1901 के बीच तकरीबन एक दशक तक उन्होंने यहां थोड़े -थोड़े अंतराल पर निवास किया। लेकिन इस बंगले के अहाते में वर्तमान कोठी का निर्माण रवीन्द्रनाथ टैगोर कि पिता महर्षि देवेंद्रनाथ टैगोर ने करवाया। पूर्वी बंगाल के एक बैंक के पास गिरवी होने और कर्ज चुकता न होने की स्थिति में बैंक ने इस संम्पत्ति को नीलाम कर दिया जिसके बाद ये कोठी भाग्यकुल के रॉय जमींदार पिवार के पास आ गई। 1950 में पूर्वी पाकिस्तान (अब बांग्लादेश) में जमींदारी उन्मूलन के बाद से ये कोठी उजाड़ खण्डहर में तब्दील हो गई। लेकिन बाद के दिनों में बांग्लादेश सरकार की पहलकमी के बाद इस कोठी के संरक्षण का काम शुरू हुया और आज ये कुश्तिया जिले का एक महत्वपूर्ण पर्यटन स्थल है।

## साहित्यिक संदर्भ
रवीन्द्रनाथ टैगोर ने इस बंगले में कई साहित्यिक कृतियों की रचना की जिनमें सोनार तारी, चित्रा, चैताली, कथा ओ कहिनी, क्षणिका शामिल हैं। रवीन्द्रनाथ के काव्यसंग्रह नैवेद्य और खेया की ज्यादातर कविताओं की रचना भी इसी बंगले में संपन्न हुई तो वहीं उनके नोबल पुरस्कार प्राप्त काव्य-संग्रह गीतांजलि के महत्वपूर्ण हिस्सों की रचना स्थली भी यही कोठी रही। रवीन्द्रनाथ टैगोर के यहां निवास के दौरान यह बंगला बंगाल महत्वपूर्ण वैज्ञानिकों, साहित्यकारों और बुद्धिजीवियों का अतिथिगृह भी बना। यहां अक्सर पधारने वाले लोगों में सर जगदीश चंद्र बसु, द्विजेंद्रनाथ रॉय, प्रमथ चौधुरी, मोहितलाल मजुमदार और लोकेंद्रनाथ पलित शामिल रहे।

## स्थापत्य
कुठीबाड़ी एक तीन मंजिला इमारत है जिसका निर्माण पिरामिड के आकार में किया गया। इस इमारत के निर्माण में ईंट, लकड़ी और टीन शेड का निर्माण किया गया है। इमारत 11 एकड़ जमीन की चहारदीवारी के बीचोबीच स्थित है।

## संग्रहालय

भारत सरकार की वित्तीय सहायत से बांग्लादेश सरकार द्वारा इस बंगले में रवीन्द्र नाथ टैगोर से संबन्धित बस्तुओं के का संग्रहालय भी स्थापित किया गया है। इस संग्रहालय में रवीन्द्रनाथ का पलंग, उनके कपड़े, लोहे के संदूक, फ्रेम की गईं तस्वीरें और लॉन में घास काटने वाली मशीन शामिल है। लेकिन इस संग्रहालय की सबसे महत्वपूर्ण वस्तु है टैगोर परिवार का बजरा।

## चित्र दीर्घा

Image:Shilaidaha Kuthibadi.jpg|शिलईदहा कुठीबाड़ी, 2015
Image:Shilaidohorobinro5.jpg|शिलईदहा कुठीबाड़ी
Image:Shilaidohorobinro4.jpg|शिलईदहा कुठीबाड़ी का अंदरूनी हिस्सा
Image:Shilaidaha Kuthibari Bangladesh (5).JPG|शिलईदहा कुठीबाड़ी, 2008


## सन्दर्भ

श्रेणी:बांग्लादेश का इतिहास
श्रेणी:बांग्लादेश के पर्यटन स्थल
सुखोई एसयू-27

**सुखोई एसयू-27 (Sukhoi Su-27)** सुखोई द्वारा डिजाइन किया गया एक दो इंजन वाला सुपरमैन्युएवर योग्य लड़ाकू विमान हैं। यह ग्रुमेन एफ-14 टॉमकेट और एफ-15 ईगल जैसे बड़े संयुक्त राज्य अमेरिका के चौथे पीढ़ी के लड़ाकू विमान के लिए एक सीधा प्रतिस्पर्धी है। सुखोई एसयू-27 को हवाई श्रेष्ठता मिशनों के लिए डिज़ाइन किया गया था और बाद के वेरिएंट लगभग सभी हवाई युद्ध अभियानों को संचालित करने में सक्षम हैं। यह अपने पूरक के रूप में मिकोयैन मिग-29 के साथ बनाया गया था। 

सुखोई एसयू-27 ने 1985 में सोवियत वायु सेना के साथ सेवा में प्रवेश किया था। इसकी प्राथमिक भूमिका अमेरिकी बमबारी विमान के खिलाफ लंबी दूरी की हवाई रक्षा, विमान वाहक से सोवियत तट की रक्षा करना था।

सुखोई एसयू-27 के आधार पर सुखोई ने कई तरह के विमान डिज़ाइन किए है। शेनयांग जे-11 सुखोई एसयू-27 का चीनी लाइसेंस-निर्मित संस्करण है। इसे चीन ने रूस से अपने देश मे उत्पादन करने के लिए लिया था। 

## डिज़ाइन

सुखोई एसयू-27 का मूल डिजाइन मिंग-29 के समान वायुगतिक हैं। लेकिन यह काफी बड़ा है। सुखोई एसयू-27 भी एक पूंछ डेल्टा विंग कॉन्फ़िगरेशन का उदाहरण है। टी-4 बॉम्बर परियोजना के साथ सुखोई ओकेबी के अनुभव के आधार पर सुखोई एसयू-27 में सोवियत संघ की पहली संचालन उड़ान-बाय-वायर नियंत्रण प्रणाली थी। एयरशो में विमान ने कोबरा (पगचेव का कोबरा) या गतिशील मंदी के साथ अपनी गतिशीलता का प्रदर्शन किया है। 

## विकास
1969 में, सोवियत संघ ने अमेरिकी वायुसेना के "एफ-एक्स" कार्यक्रम से सीख ली। इस कार्यक्रम के तहत अमेरिका ने एफ-15 ईगल जैसे विमान का निर्माण किया था। सोवियत संघ के नेताओ ने जल्द ही यह महसूस किया कि मौजूदा अमेरिकी लड़ाकू विमान सोवियत लड़ाकू विमान से तकनीकी तोर पर बहुत आगे निकाल गए है। जवाब में, सोवियत जनरल स्टाफ ने एक संभावित उच्च तकनीक वाला विमान विकसित करने के लिए जरूरत व्यक्त की। विमान निर्दिष्टीकरण बेहद महत्वाकांक्षी थे जिसमे लंबी अवधि के लिए मिशन, अच्छा लघु क्षेत्र के प्रदर्शन, उत्कृष्ट चपलता, मैक 2+ गति, और भारी शस्त्र शामिल थे।

## प्रदर्शनी मे विमान
सुखोई एसयू-27 और रेड 27 मॉस्को में केंद्रीय सशस्त्र सेना संग्रहालय में प्रदर्शित है। 

## ऑपरेटर्स

;
: अंगोला के पीपुल्स एयर एंड एयर डिफेन्स फोर्स – 7 सुखोई एसयू-27 जनवरी 2013 तक 
;
: चीनी वायु सेना – 59 सुखोई एसयू-27 जनवरी 2013 तक 
;
: एरिट्रान वायु सेना – 9 सुखोई एसयू-27 जनवरी 2013 तक
;
: इथियोपिया वायु सेना – 12 सुखोई एसयू-27 जनवरी 2013 तक
;
: इंडोनेशियाई वायु सेना – 5 सुखोई एसयू-27 जनवरी 2013 तक
;
: कजाखस्तान की सेना – 30 सुखोई एसयू-27 दिसम्बर 2010 तक

;
: मंगोलियाई वायुसेना – 4 सुखोई एसयू-27 जून 2016 तक
;
: रूसी वायु सेना – 359 सुखोई एसयू-27 जनवरी 2014 तक   
: रूसी नौसेना – 53 सुखोई एसयू-27 जनवरी 2014 तक
;
: यूक्रेनी वायु सेना – 70 सुखोई एसयू-27 जनवरी 2013 तक   
;
: उज़्बेकिस्तान की सेना – 34 सुखोई एसयू-27 जनवरी 2013 तक
;
: वियतनाम पीपुल्स वायु सेना – 9 सुखोई एसयू-27 जनवरी 2013 तक
;
: 2 सुखोई एसयू-27

### पूर्व ऑपरेटर्स
;
: बेलारूसी वायु सेना
;
: सोवियत वायु सेना और सोवियत वायु रक्षा बल

## इन्हें भी देखें
* सुखोई एसयू-35
* सुखोई एसयू-57
* सुखोई/एचएएल एफजीएफए
* सुखोई एसयू-80
* सुखोई एसयू-३०
* सुखोई सुपरजेट 100

## सन्दर्भ

श्रेणी:रूसी वायु सेना
श्रेणी:सुखोई विमान
श्रेणी:रूस के विमान
श्रेणी:लड़ाकू विमान
कराक किला

**कराक किला (Kerak Castle)** जॉर्डन के कारक शहर में स्थित है इसका निर्माण 12 वीं शताब्दी में बेजन्टाइन सम्राट रेनाल्ड द्वारा कराया गया था जो मिस्र अरब प्रायद्वीप तथा एशिया के व्यापार मार्ग का मुख्य केंद्र था,

## इतिहास
कारक किला वेजन्टाइन शासकों की सेना का मुख्य केंद्र था जो बाद में क्रूसेड युद्धों में लिप्त रहा इसी दौरान इस पर अय्युविद शासक सलाहुद्दीन अयूबी ने 1183 ईस्वी में एक महीने की घेराबंदी के बाद मुस्लिमो ने विजय प्राप्त की और रेनाल्ड उसकी सेना को बंदी बना लिया गया जिसके वाद रेनाल्ड की सेना को आजाद कर दिया और सलाउद्दीन अयूबी द्वारा रेनाल्ड को मृत्युदंड दिया गया।

## इन्हें भी देखें
*अल-कराक

## सन्दर्भ
*

श्रेणी:जॉर्डन
हैरी पॉटर एंड द कर्स्ड चाइल्ड

***हैरी पॉटर एंड द कर्स्ड चाइल्ड*** जैक थोर्न द्वारा लिखित एक दो भाग का मंच नाटक है, जो कि जैक थोर्न, जे॰ के॰ रोलिंग, जॉन टिफ़नी द्वारा लिखित एक मूल नयी कहानी पर आधारित है। इसका आधिकारिक उद्घाटन 30 जुलाई 2016 को लन्दन के पैलेस थियेटर में हुआ।

## सन्दर्भ

श्रेणी:हैरी पॉटर
शोडो द्वीप

**शोडो द्वीप** (小豆島 शोदोशिमा) जापान के अंतर्देशीय समुद्र में स्थित एक द्वीप है। नाम का शाब्दिक अर्थ "छोटे बीन्स का द्वीप" हैं। द्वीप पर दो कस्बे: टोकोशो और शोदोशिमा, जोकि शोज़ू जिले में शामिल हैं।

यह द्वीप, ट्वेंटी-फोर आइज़ उपन्यास का आधार के रूप में प्रसिद्ध है, जिसका बाद में फिल्म रूपांतर भी हुआ हैं। द्वीप, जैतून का सफलतापूर्वक उगाने के लिए जापान का पहला क्षेत्र था, और इसे कभी-कभी "ओलिव द्वीप" के नाम से जाना जाता हैं।

## भूगोल
शोडो द्वीप कगावा प्रान्त का हिस्सा है, और प्रांत राजधानी टोकमात्सु के उत्तर में स्थित हैं। इसका क्षेत्रफल 153.30 किमी2 (59.19 वर्ग मील)और 126 किमी (78 मील) का समुद्रतट हैं। यह जापान का 19वां सबसे बड़ा द्वीप हैं, और अंतर्देशीय समुद्र में दूसरा सबसे बड़ा द्वीप है।

शोडो द्वीप, डुबूची जलसंयोगी (土渕海峡 डोबुची-काइकीओ) का घर है। यह दुनिया की सबसे संकुचित जलसंयोगी हैं, जिसकी संकुचितता 9.93 मीटर (32.58 फीट) मीटर है।

नौका अक्सर टोकमात्सू, हिमेजी, ताशिमा और ओकायामा से द्वीप तक चलते हैं। नौका ओसाका और कोबे से यहाँ तक लगातार चलते रहते हैं।

## इतिहास
शोडो द्वीप को पहले अज़ीकी द्वीप (अज़ीकी-शिमा) के नाम से जाना जाता था, और यह किइ (बाद में बिज़ेन) प्रांत का हिस्सा था, फिर इसे सांकुकी प्रांत को दिया गया था और अंततः कागावा प्रान्त का हिस्सा बना।
## पर्यटन और संस्कृति

शोडो द्वीप, जापान में घरेलू पर्यटन के लिए काफी लोकप्रिय गंतव्य हैं। प्राकृतिक विशेषताएं जैसे डोबची जलसंयोगी, द एंजल रोड, शोडोशिमा ओलिव पार्क और कंकगा गॉर्ज (寒霞渓 काना-केई) के अलावा, यह स्थानिय लेखक सका त्सुबाई द्वारा लिखे गए ट्वेंटी-फोर आइज़ (二十四の瞳 निजुशी नॉटोमी) की स्थापना के रूप में प्रसिद्ध है और बाद में इसके ऊपर दो बार फिल्म (1954 और 1987), साथ ही साथ एक टेलीविजन कार्यक्रम भी बनाये गये। द्वीप दो अन्य विशिष्ट लेखकों का जन्मस्थान है: सैक के पति कवी शिगेजी त्सुबाई और उपन्यासकार और लघु कथालेखक डेन्जी कुरोशिमा। ये तीनों सर्वहारा साहित्यिक आंदोलन में प्रमुख भागीदार थे, वर्तमान आधुनिक जापानी साहित्य के भीतर एक महत्वपूर्ण और राजनीतिक रूप से कट्टरपंथी थे।

शोडो द्वीप अपने जैतून, सोया सॉस, जंगली बंदरों और समुद्र तटों के लिए भी जाना जाता हैं। इसके अलावा, पर्यटक 88-मंदिर शिकोकू तीर्थयात्रा के एक लघु संस्करण के लिए भी आकर्षित होते हैं।

द्वीप जापान में पहली बार जैतून का सफलतापूर्वक खेती करने के लिए प्रसिद्ध है। द्वीप पर जैतून के पेड़ और जैतून से संबंधित वस्तुएं पर्यटकों में काफी लोकप्रिय हैं। मिलोस ग्रीस, इसकी बहन द्वीप हैं।

## बहन द्वीप
*  मिलोस, ग्रीस
## इन्हें भी देखें

## सन्दर्भ

## बाहरी कड़ियाँ
* जापान राष्ट्रीय पर्यटन संगठन
* शोदोशिमा टुरिज़्म एसोसिएशन 

श्रेणी:जापान के द्वीप
अवाजी द्वीप

**अवाजी द्वीप** (淡路島 अवाजी-शिमा), सेटो अंतर्देशीय समुद्र के पूर्वी भाग में होन्शू और शिकोकू के द्वीपों के बीच, जापान के हाइगो प्रान्त का एक द्वीप हैं। द्वीप का क्षेत्रफल 592.17 वर्ग किलोमीटर (228.64 वर्ग मील) हैं, और अंतर्देशीय समुद्र के द्वीपों में से सबसे बड़ा हैं।

उन दोनों द्वीपों के बीच एक आवागमन के रूप में, अवाजी का मूल अर्थ "आवा की सड़क" है, नारुतो जलसंयोगी में स्थित यह द्वीप पहले शिकोकु प्रांत में था, जो अब तोकुशिमा प्रांत का हिस्सा हैं।

## इतिहास
शिंतो में सृजन के मिथक के अनुसार, कामी इसानगी और इज़ानैमी से से पैदा हुई जोयशिमा द्वीपों में अवाजी सबसे पहला था। अवाजी में 7वीं और 19वीं शताब्दी के बीच एक प्रांत का गठन हुआ, अवाजी प्रांत, जो नानकाइदो का एक हिस्सा था। आज द्वीप में तीन नगरपालिकाएं हैं: अवाजी, सुमोतो और मिनमियावाजी

500 वर्ष पुराना एक पारंपरिक-कठपुतली नृत्य, अवाजी निंग्यो-जोरूरी या निंगो-जोरुरी, का द्वीप के दक्षिणी हिस्सें मिनामियावाजी के अवाजी निंगो-जोरुरी हॉल (人形浄瑠璃館) में रोजाना कई मंचन प्रस्तुत होता हैं, आज यह द्वीप का हिस्सा हैं, और जापान का एक अमूर्त सांस्कृतिक विरासत हैं। अवाजी की कठपुतलियाँ कई लोकप्रिय परंपरागत नाटकों का प्रदर्शन करती हैं लेकिन उनमें धार्मिक अनुष्ठानों कि छवि जरुर दिखाई देती हैं।

1830 के दशक में, स्थानीय कुम्हारों ने मिन्पेई का उत्पादन शुरू किया, जो अब अवाजी वेयर के नाम से जाना जाता है, और जिसे मिन्पेई वेयर भी कहा जाता हैं।

तदाओ एंडो ने द्वीप पर कई निर्माण कार्य करवाये, उनमें से होपुकु-जी जलमंदिर (本福寺)और अवाजी य्यूमबुटाई, हैं, दोनों ही ह्योगो में स्थित हैं। 
1995 में, यह द्वीप, कोबे में आए भूकंप का केंद्र था, जिससे 5,502 लोगों मौत हो गई थी।

## भूगोल
यह द्वीप, आकाशी जलसंयोगी द्वारा होन्शू और नारुतो जलसंयोगी द्वारा शिकोकू को अलग करता हैं। 5 अप्रैल, 1998 से, यह विश्व के सबसे लंबे निलंबन पुल आकाशी काइको ब्रिज द्वारा होन्शू के कोबे शहर से जुड़ा हुआ है। कोबे अवाजी नारुतो द्रुतमार्ग, बनने के बाद से यह द्वीप होन्शू और शिकोकू के बीच मुख्य पूर्वी भूमि लिंक रहा हैं।

## इन्हें भी देखें
* शोडो द्वीप
## चित्र दीर्घा

File:Sumoto Castle 02.JPG|सुमोतो किला
File:The whirling current in Naruto.JPG|नारुतो भंवर
File:Westin Awaji Island Hotel 02.jpg|अवाजी य्यूमबुटाई फूलों के खेत
File:AKNGP08s3200.jpg|आकाशी-काइको राष्ट्रीय सरकारी पार्क
File:Akashi Bridge.JPG|आकाशी काइको पुल

## सन्दर्भ

## बाहरी कड़ियाँ
*  अवाजी की वेबसाइट, हायोगो प्रान्त
*  अवाजी द्वीप पर्यटन संगठन
*  अवाजी द्वीप पोर्टल

श्रेणी:जापान के द्वीप
श्रेणी:कांसाई क्षेत्र
कांताजी मंदिर, दिनाजपुर

**कांताजी मंदिर** बांग्लादेश के दिनाजपुर में स्थित एक उत्तर मध्यकालीन हिंदू मंदिर है। इस मंदिर के आराध्य देवता भगवान कृष्ण हैं। बंगाल के कृष्ण-भक्त राधा-माधव संप्रदाय का यह प्रमुख मंदिर है, अठारहवीं सदी के शिल्प और स्थापत्य का बेजोड़ नमूना है।
## इतिहास
इस मंदिर का निर्माण महाराजा प्राणनाथ द्वारा 1704 में शुरू करवाया गया जो महाराजा रामनाथ के शासनकाल में सन् 1722 में पूर्ण हुआ। टेराकोटा शिल्पकारी के लिए यह मंदिर पूरी दुनिया में विख्यात है। एक समय में इस मंदिर के ऊपर नौ शिखर थे लेकिन सन् 1897 में आए भूकंप में ये सभी शिखर क्षतिग्रस्त हो गए।

## स्थापत्य
इस मंदिर का निर्माण नवरत्न शैली में नव शिखरों के साथ हुआ था, जो साल 1897 में आए भूकंप में क्षतिग्रस्त हो गए।

## चित्र दीर्घा

File:Kantaji Temple Dinajpur Bangladesh (27).JPG
File:Kantaji Temple Dinajpur Bangladesh (21).JPG|प्रवेशद्वार पर टेराकोटा साज सज्जा
File:Kantaji Temple Dinajpur Bangladesh (19).JPG|मंदिर के बाहर टेराकोटा शिल्प
File:A closer look to the Terracotta works of Kantajew Temple 2.jpg
File:Kantajew Temple-Terracotta (পোড়ামাটির ফলক).jpg
File:Kantaji Temple Dinajpur Bangladesh (10).JPG
File:Kantajew Temple-front.jpg|कांताजी मंदिर

## सन्दर्भ

श्रेणी:बांग्लादेश में मन्दिर
श्रेणी:बांग्लादेश का इतिहास
डॉ॰ राम मनोहर लोहिया आयुर्विज्ञान संस्थान

**डॉ॰ राम मनोहर लोहिया आयुर्विज्ञान संस्थान** (DrRMLIMS) उत्तर प्रदेश में एक आयुर्विज्ञान संस्थान/ मेडिकल कॉलेज एवं अस्पताल है। यह लखनऊ, उत्तर प्रदेश में स्थित है। इसकी स्थापना 2006 में हुई थी।

## विभाग
* एनेस्थेसियोलॉजी
* कार्डियोलॉजी
* गैस्ट्रोसर्जरी
* गैस्ट्रोमेडिसिन
* माइक्रोबायोलॉजी
* नेफ्रोलोजी
* न्यूरोलॉजी
* न्यूरोसर्जरी
* नाभिकीय औषधि
* विकृति विज्ञान
* रेडियोनैदानिकी (Radiodiagnosis)
* विकिरण कैंसर विज्ञान
* सर्जिकल ओन्कोलॉजी
* मूत्रविज्ञान
* मेडिकल ओन्कोलॉजी
* कार्डियोवैस्कुलर और थोरैसिक सर्जरी
* आपातकालीन चिकित्सा
* शारीरिक चिकित्सा और पुनर्वास
* शिशु शल्यचिकित्सा

## इन्हें भी देखें
*किंग जॉर्ज चिकित्सा विश्वविद्यालय
*संजय गांधी स्नातकोत्तर आयुर्विज्ञान संस्थान
*उत्तर प्रदेश आयुर्विज्ञान विश्वविद्यालय
*अखिल भारतीय आयुर्विज्ञान संस्थान
*स्नातकोत्तर चिकित्सा शिक्षा एवं अनुसंधान संस्थान चण्डीगढ़ (पी॰जी॰आई॰एम॰ई॰आर॰)

## बाहरी कड़ियाँ
* आधिकारिक जालस्थल

श्रेणी:लखनऊ
श्रेणी:आयुर्विज्ञान संस्थान
श्रेणी:आयुर्विज्ञान
श्रेणी:चिकित्सा
श्रेणी:उत्तर प्रदेश
श्रेणी:आयुर्विज्ञान विश्वविद्यालय
भवानीपुर शक्तिपीठ

**भवानीपुर शक्तिपीठ** बांग्लादेश के राजशाही डिवीजन के बोगरा जिले में स्थित है। करातोया नदी के किनारे स्थित इस मंदिर को हिंदू धर्म के 51 शक्तिपीठों में गिना जाता है। 
## महात्म्य

हिन्दू पौराणिक आख्यान के अनुसार सतयुग में प्रजापति राजा दक्ष ने यज्ञ का आयोजन किया लेकिन उस यज्ञ में अपनी पुत्री सती के पति महादेव शंकर को नहीं आमंत्रित किया। सती अपने पति के इस अपमान को नहीं बर्दाश्त कर पाईं और यज्ञ के कु्ण्ड में आत्मदाह कर लिया। इस दु:खद घटना से आहत भगवान शंकर सति के पार्थिव शरीर को अपने कंधे पर रख ताण्डव नृत्य करने लगे। भगवान शिव को ऐसा करने से रोकने के लिए भगवान विष्णु ने सती के पार्थिव शरीर को सुदर्शन चक्र से खण्डित कर दिया। इसके बाद माता सती के खण्डित पार्थिव शरीर के हिस्से और आभूषण भारतीय उपमहाद्वीप के विभिन्न हिस्सों में जहां-जहां गिरे उन स्थानों को शक्तिपीठ के रूप में पूज्यनीय माना गया। इन इक्यावन शक्ति पीठों में से एक भवानीपुर शक्तिपीठ के बारे में मान्यता है कि यहां मां शक्ति के बाएं पैर का पायल गिरा था।  

भवानीपुर में शक्ति की 'अपर्णा' और कालभैरव की 'वामन' के रूप में उपासना की जाती है। बांग्लादेश में स्थित यह शक्तिपीठ हिंदुओं के लिए एक प्रमुख तीर्थ-स्थल है।

## मंदिर
यह मंदिर 12 बीघे के एक अहाते के बीचोबीच बना हुआ है। मंदिर प्रांगण में एक शिव मंदिर और कालभैरव का भी मंदिर स्थित है। मंदिर के उत्तर में सेवा आंगन और शंख पुकुर तालाब है, जिसका निर्माण एक स्थानीय राजघराने ने करवाया था। प्रतिवर्ष इस मंदिर प्रांगण में माघ पूर्णिमा, रामनवमी और दशहरे के अवसर पर मेला लगता है।

## संपर्क मार्ग
तीर्थयात्री ढाका से भवानीपुर जाने के लिए यमुना पुल का मार्ग चुन सकते हैं। इस मार्ग में सिराजगंज जिले में चंदाईकोना पार करने के बाद घोगा बो़ट टोला पहुंचकर हाइवे के किनारे वैन या कोई अन्य सवारी लेकर भवानीपुर मंदिर पहुंचा जा सकता है। बोगरा से उत्तर दिशा से आने वाले श्रद्धालु शेरपुर, मिर्जापुर से हेकर घोगा बो़ट टोला बस स्टैंड तक पहुंच सकते हैं।

## प्रबन्ध
इस मंदिर की देखरेख मंदिर प्रबंध समिति द्वारा किया जाता है। आजादी से पूर्व बांग्लादेश पूर्वी पाकिस्तान के रूप में पाकिस्तान का एक हिस्सा था। उस दौर में शत्रु-सम्पत्ति अधिनियम की आड़ में इस शक्तिपीठ की भूमि पर लगातार अतिक्रमण हुए। लेकिन बाद में बांग्लादेश के हिंदु श्रद्धालुओं के प्रयास से अब इस मंदिर के संरक्षण का कार्य चल रहा है।

## सन्दर्भ
श्रेणी:बांग्लादेश में मन्दिर
सुखोई एसयू-33

**सुखोई एसयू-33** (Sukhoi Su-33) सुखोई द्वारा डिजाइन किया गया लड़ाकू विमान है। यह विमान सभी मौसम मे काम करने वाला, वाहक-आधारित, हवाई श्रेष्ठता, दो इंजन वाला मल्टीरोल लड़ाकू विमान है। यह कोम्सोमोल्स्क-ऑन-अमूर एयरक्राफ्ट प्रोडक्शन एसोसिएशन द्वारा निर्मित किया गया है। 

यह सुखोई एसयू-27 के आधार पर बनाया गया था और शुरू में इसे सुखोई एसयू-27 के के रूप में जाना जाता था। सुखोई एसयू-27 के मुकाबले, सुखोई एसयू-33 में वाहक संचालन के लिए एक सुदृढ़ वायुमंडल और संरचना, फ़ोल्ड हो जाने वाले पंख और स्थिरिकारक हैं। सुखोई एसयू-33 में कन्वर्ड्स और पंख लिफ्ट बढ़ाने के लिए सुखोई एसयू-27 से बड़े हैं। यह हवा में ईंधन भरने योग्य है। 

सुखोई एसयू-33 विमान वाहक **एडमिरल कुज़नेत्सोव** पर 1995 में पहली बार संचालन में इस्तेमाल किया गया था। लड़ाकू ने औपचारिक रूप से अगस्त 1998 में सेवा में प्रवेश किया. जिसके बाद सुखोई एसयू-27के से नाम बदल कर "सुखोई एसयू-33" नाम का प्रयोग किया गया था। सोवियत संघ के विघटन और रूसी नौसेना का आकार घटाने के बाद, केवल 24 विमानों का उत्पादन किया गया था। सुखोई एसयू-33 को चीन और भारत में बिक्री का प्रयास किया गया था। सुखोई एसयू-33 के सेवा जीवन के अंत तक पहुंचने के बाद, सुखोई एसयू-33 को रिटायर करने की योजना है। सुखोई एसयू-33 को रूसी नौसेना ने बदलने के लिए मिग-29के को 2009 में ऑर्डर दिया था।

## ऑपरेटर्स
;
* रूसी नौसेना

## विशेष विवरण

## इन्हें भी देखें
* सुखोई एसयू-35
* सुखोई एसयू-57
* सुखोई/एचएएल एफजीएफए
* सुखोई एसयू-80
* सुखोई एसयू-३०
* सुखोई सुपरजेट 100

## सन्दर्भ

श्रेणी:रूस के विमान
श्रेणी:सुखोई विमान
श्रेणी:लड़ाकू विमान
श्रेणी:रूसी नौसेना
रघु राम

**रघु राम अंबादापुडी**  (जन्म १५ अप्रैल १९७३) एक भारतीय टेलीविज़न प्रोडूसर तथा एक अभिनेता हैं। वह पहले एम टी वी इंडिया के लिए सीनियर सुपरवाईसिंग प्रोडूसर और रियलिटी शो एमटीवी रोडीस एवं  एमटीवी स्प्लिट्सविला के निर्माता थे। उनका विवाह अभिनेत्री सुगंधा वर्मा से हुआ था। उनके जुड़वा भाई का नाम राजीव लक्ष्मण है। दोनों भाइयों ने मिलकर २०१४ में एक कंटेंट स्टूडियो चालू किया है जिसका नाम मोनोज़्य्गोटिक सोलुतिओंस  प्राइवेट लिमिटेड है।

## सन्दर्भ

## बाहरी कड़ियाँ
* 
* 

श्रेणी:1973 में जन्मे लोग
श्रेणी:जीवित लोग
श्रेणी:समरूप जुड़वां
श्रेणी:हिन्दी अभिनेता
विश्व सुन्दरी 2017

विश्व सुन्दरी 2017 प्रतियोगिता चीन में आयोजित की गई| जिसमे भारत की मानुषी छिल्लर ने विश्व सुन्दरी 2017 का खिताब जीता|

## सन्दर्भ
सुखोई एसयू-1

**सुखोई एसयू-1 या आई-330 (Sukhoi Su-1 or I-330)** द्वितीय विश्व युद्ध की शुरुआत में सोवियत संघ द्वारा निर्मित उच्च ऊंचाई वाला लड़ाकू विमान का एक प्रोटोटाइप था। इसका बेहतर संस्करण जिसे सुखोई एसयू-3 (आई-360) के नाम से जाना जाता है, को भी उसी वर्ष निर्माण और परीक्षण किया गया था। दोनों संस्करण का बड़े पैमाने पर उत्पादन नहीं किया गया था। 

## विकास
1939 में, सुखोई को एक उच्च ऊंचाई वाला लड़ाकू विमान डिजाइन करने का काम सौंपा गया था, जिसके परिणामस्वरूप सुखोई एसयू-1 एक सुव्यवस्थित लकड़ी के अर्द्ध-मोनोकोक धड़ के साथ एक पारंपरिक मोनोपलेन को बनाया गया था। विमान की मुख्य विशेषता क्लिमोव एम-105पी इंजन से निकास गैसों द्वारा संचालित टीके-2 टर्बोचार्जर्स की एक जोड़ी को जोड़ा गया था। प्रोटोटाइप मई 1940 में खार्कोव में सुखोई संयंत्र में पूरा हुआ था। विमान को पहली बार 15 जून 1940 मे ए.पी. चेर्नेवस्की के नियंत्रण में चलाया गया था। परीक्षण 3 अगस्त तक जारी रहे, जब तक चेर्नोवस्की गलती से लैंडिंग गियर के साथ नहीं उतरे। सितंबर के मध्य में मरम्मत के पूरा होने के बाद, परीक्षण फिर से शुरू हुआ। लेकिन 2 अक्टूबर को एक इन-फ़्लाइट इंजन की विफलता के परिणामस्वरूप एक मृत लैंडिंग हुई। सीमित उड़ान परीक्षण अप्रैल 1 9 41 तक जारी रहा। जब तक सुखोई एसयू-1 10,000 मीटर (32,810 फीट) पर 641 किमी / घंटा (345 kn, 400 मील प्रति घंटे) की एक शीर्ष गति तक पहुंच नहीं गया। हालांकि, टर्बोचार्जर्स अविश्वसनीय साबित हुए और उनके बिना विमान योकोवल याक-1 का प्रदर्शन न्यनतम रहा था।

## सुखोई एसयू-3
दूसरा सुखोई एसयू-1 प्रोटोटाइप, जिसे सुखोई एसयू-3 के रूप में बनाया गया था। उसके पंख के क्षेत्रफल अनुभाग में 17 मी² (183 फीट²) तक कम कर लिया था। 1941 में पूर्ण होने के बाद, सुखोई एसयू-3 ने सुखोई एसयू-1 की तुलना में बेहतर प्रदर्शन किया। लेकिन टीके-2 टर्बोचार्जर्स के साथ जारी समस्याओं से इसे भी सामना करना पड़ा। 16 अप्रैल 1 41 को आगे का विकास रद्द कर दिया गया था, जब विश्वसनीय टीके-2 टर्बो-चार्जर्स का उत्पादन विलंबित हुआ था।

दो प्रोटोटाइप विमानों का भाग्य अनिश्चित था। कुछ रिपोर्टों के अनुसार, नोवोसिबिर्स्क के पास एक ट्रेन की बमबारी के दौरान सुखोई एसयू-1 को नष्ट कर दिया गया था। जबकि सुखोई एसयू-3 ग्रेट पैट्रियटिक वॉर के दौरान नोवोसिबिर्स्क शहर में नष्ट हो गया था।

## ऑपरेटर्स
;
*सोवियत वायु सेना

## विशेष विवरण (सुखोई एसयू-1)

## इन्हें भी देखें
* सुखोई एसयू-35
* सुखोई एसयू-57
* सुखोई/एचएएल एफजीएफए
* सुखोई एसयू-80
* सुखोई एसयू-३०
* सुखोई सुपरजेट 100

## सन्दर्भ

श्रेणी:सुखोई विमान
श्रेणी:लड़ाकू विमान
श्रेणी:सोवियत वायु सेना
शरद आलोक

**डॉ. सुरेशचंद्र शुक्ल 'शरद आलोक**' हिन्दी के **आधुनिक कवि** हैं। इनका मूल नाम सुरेशचन्द्र शुक्ल है और इनका जन्म 10 फरवरी 1954, को लखनऊ, उत्तर प्रदेश में हुआ था। ये हिन्दी के उपन्यास, कहानी, नाटक, कविता आदि लिखते हैं।

## मुख्य कृतियाँ'

### कविता
: (हिंदी में): 
* वेदना, 
* रजनी, 
* नंगे पांवों का सुख, 
* दीप जो बुझते नहीं, 
* संभावनाओं की तलाश, 
* नीड़&nbsp; में फंसे पंख, 
* गंगा से ग्लोमा तक   
* फ्रेममेदे फ्यूगलेर&nbsp;(नार्वेजीय में)  
* मेल्लुम लिनयेने (नार्वेजीय में)
* सड़क पर देवदूत
* प्रवासी के अंतर्द्वंद्व
* लाॅकडाऊन

### उपन्यास
* गंगा को वापसी
### कहानी संग्रह
* तारूफी ख़त, 
* अर्धरात्रि का सूरज, 
* सरहदों के पार.&nbsp;
### नाटक
* जागते रहो
* अंतर्मन के रास्ते
* अन्ततः

### अनुवाद
* नार्वे की लोककथायें, 
* एच सी अन्दर्ससन (डेनमार्क) की कथायें, 
* गुड़िया का घर (हेनरिक इबसेन कृत नार्वेजीय नाटक)
* मुर्गाबी, समुद्र की औरत, 
* भूख (क्नुत हामसुन कृत) : 'भूख' उपन्यास का हिंदी में मूल भाषा से अनुवाद किया।
### संपादन : (संकलन)
* प्रतिनिधि प्रवासी कहानियां, 
* नार्वे की उर्दू कहानियाँ
;संपादन : (पत्र-पत्रिकायें) 
* श्रमांचल, 
* परिचय, 

* वैश्विका, 

* स्पाइल Speil-दर्पण और 

* www.speil.no
### सम्प्रति: पत्रकार
* आकेर्स आवेस ग्रूरुददालेन (नार्वेजीय भाषा का पत्र), ओस्लो, नार्वे.&nbsp;
* यूरोप सम्पादक, देशबंधु राष्ट्रीय दैनिक, नयी दिल्ली।&nbsp;&nbsp;

## सम्मान
* प्रथम ओस्लो इंटरनेशनल पोएट्री फेस्टिवल, ओस्लो, नार्वे (1985)।&nbsp; 
* नोर्डिक जर्नलिस्ट सेमिनार, ओरहूस डेनमार्क (1986)।&nbsp; 
* चतुर्थ विश्व हिंदी सम्मलेन, मारीशस (1993).&nbsp; 
* हिंदी संवाहक सम्मान, विश्व&nbsp; हिंदी समिति, न्यूयार्क, अमेरिका (1998). 
* छठा विश्व हिंदी सम्मलेन, लन्दन, यू के (1999),&nbsp;
* अखिल भारतीय भवानी प्रसाद मिश्र काव्य सम्मान -2011 साहित्य अकादमी मध्य प्रदेश द्वारा   काव्यसंग्रह गंगा से ग्लोमा तक को दिया गया 9 फरवरी 2015 को. 
* स्व. जगदीश गुप्त पुरस्कार, 3 अगस्त 2016, लखनऊ में उनकी जन्मतिथि पर लख्नऊ में.
* गौरव कल्हण स्मृति रत्न सम्मान, 28 अगस्त 2016 को श्रीनगर, कश्मीर में  हिंदी कश्मीरी संगम द्वारा।
* 14 सितम्बर 2016 को सांस्कृतिक विभाग मध्य प्रदेश द्वारा निर्मल वर्मा पुरस्कार से सम्मानित।
* उत्तर प्रदेश प्रवासी रत्न सम्मान 4 जनवरी 2017 को , लखनऊ उत्तर प्रदेश में प्रदान किया गया.
* 8 फरवरी 2017 अमेठी, उत्तर प्रदेश में मधुर नारायण स्मृति सम्मान-2016 दिया गया.
* सेठ गोविंददास सम्मान, 14 सितम्बर 2017 को रानी दुर्गावती विश्वविद्यालय, जबलपुर, मध्य प्रदेश में।&nbsp;

## सन्दर्भ

## बाहरी कड़ियाँ

* साहित्य कुन्ज पर
* अभिव्यक्ति पर
* अनुभूति पर

श्रेणी:आधुनिक कवि
श्रेणी:हिन्दी कवि
सुखोई एसयू-2

**सुखोई एसयू-2 (Sukhoi Su-2)** द्वितीय विश्व युद्ध के शुरुआती चरणों में इस्तेमाल सोवियत जासूसी और लाइट बॉम्बर विमान था। यह पावेल सुखोई द्वारा डिजाइन पहला विमान था। इसके मूल डिजाइन मे इंजन और शस्त्रागार को बदलकर एक नया विमान तैयार  किया गया था जिसे सुखोई एसयू-4 नाम दिया गया। और जमीन पर हमले की भूमिका के लिए मूल डिजाइन मे संशोधन करके एक और नया सुखोई एसयू-एसएचबी को बनाया गया था।

## विकास
1936 में, जोशेफ स्टालिन ने एक बहुउद्देशीय युद्ध विमान के लिए एक आवश्यकता जारी की। जिसका कोडनाम इवानोव था। हवाई जहाज को जासूसी प्रदर्शन करने और उसके बाद स्थित लक्ष्य को हमला करने में सक्षम होना था। 

## ऑपरेटर्स
;
*सोवियत वायु सेना

## हानि दर की तुलना
हालांकि, दुर्घटनाग्रस्त होने वाले नुकसान की संख्या के कारण सुखोई एसयू-2 की आलोचना की गई है, द्वितीय विश्व युद्ध में सोवियत वायुसेना द्वारा उपयोग किए गए अन्य हमले वाले विमानों के साथ तुलनात्मक रूप से सुखोई एसयू-2 उन सभी मे सबसे अच्छा था।

## प्रकार

**सुखोई एसयू-2** 
दो सीट लाइट बॉम्बर, जासूसी विमान। मूल पदनाम * 'बीबी-1' '

*'सुखोई  एसएचबी** () <br/>
एक प्रस्तावित जमीन पर हमले वाला संस्करण

**सुखोई एसयू-4''' 
एक उन्नत संस्करण, एक प्रोटोटाइप का निर्माण और परीक्षण किया गया था। लेकिन इस उन्नत संस्करण का उत्पादन नहीं किया गया था।

## विशेष विवरण (सुखोई एसयू-2, एम-82 के साथ)

## इन्हें भी देखें
* सुखोई एसयू-1
* सुखोई एसयू-35
* सुखोई एसयू-57
* सुखोई/एचएएल एफजीएफए
* सुखोई एसयू-80
* सुखोई एसयू-३०
* सुखोई सुपरजेट 100

## सन्दर्भ

श्रेणी:सुखोई विमान
श्रेणी:बॉम्बर विमान
श्रेणी:सोवियत वायु सेना